open-index/open-wikipedia-markdown huggingface dataset:
John Garfield

**John Garfield** oik. **Jacob Julius Garfinkle** (4. maaliskuuta 1913 New York – 21. toukokuuta 1952 New York) oli yhdysvaltalainen näyttelijä.

## Ura

Garfield syntyi amerikanjuutalaiseen perheeseen. Hän tuli tunnetuksi metodinäyttelijänä Marlon Brandon, James Deanin ja Montgomery Cliftin tavoin. Garfield aloitti elokuvauransa 1930-luvun loppupuolella. Hänen uransa tunnetuimpia elokuvia ovat muun muassa *[[Kohtalon tuomio]]* (*The Postman Always Rings Twice*, 1946) ja *[[Hiljainen sopimus]]* (*Gentleman’s Agreement*, 1947). 1950-luvun vaihteessa John Garfield joutui Hollywoodin mustalle listalle kommunistiksi epäiltynä. Tämä johtui siitä, että Garfieldin Roberta-vaimo oli kommunistisen puolueen jäsen. Ei ole kuitenkaan todisteita siitä, että Garfield itse olisi ollut kommunisti. Garfield on saanut elokuvaurastaan tähden Hollywood Walk of Famelle.

## Yksityiselämä
John ja Roberta menivät naimisiin vuonna 1935 ja avioliitto kesti Johnin kuolemaan asti. Pariskunnalla oli kolme lasta, joista esikoinen kuoli jo lapsena allergiaan. John kuoli pitkäaikaisiin sydänongelmiin vain 39-vuotiaana. Stressi Hollywoodin mustalle listalle joutumisesta huononsi luultavasti Johnin tilaa.

## Filmografia

## Aiheesta muualla

* 
* John Garfield NNDB:ssä
Nathan Davis

**Nathan Davis** (22. toukokuuta 1917 – 15. lokakuuta 2008) oli yhdysvaltalainen näyttelijä.

Davis syntyi Chicagossa Romaniasta muuttaneen räätälin perheeseen. Hän osallistui toiseen maailmansotaan länsirintamalla ja näytteli teatterissa sekä radion saippuaoopperoissa jo nuorena, mutta työmahdollisuuksien heikennyttyä hän otti vastaan työn apteekkitavaran tukkuliikkeessä. Davis esiintyi edelleen teatterissa silloin tällöin, mutta palasi näyttelemisen pariin toden teolla vasta vuonna 1976, lähes 60-vuotiaana, saatuaan potkut töistään. Seuraavien 30 vuoden aikana hän esiintyi monissa rooleissa niin teatterissa, televisiossa kuin elokuvissakin.

Davis avioitui vuonna 1941 Metta Talmyn kanssa ja heille syntyi kolme lasta: Jo Ellen, Andrew ja Richard. Andrew Davisistä kasvoi elokuvaohjaaja, joka roolitti isänsä muun muassa elokuviinsa *[[Stony Island]]* (1978), *[[Vaikenemisen laki]]* (1985) ja *[[Paahde (elokuva)|Paahde]]* (2003).

Davis kuoli Chicagossa 91-vuotiaana 2008. Hän sairasti muun muassa keuhkoahtaumatautia ja Parkinsonin tautia.

## Lähteet

## Aiheesta muualla
*
Never Say Goodbye

**Never Say Goodbye** on rockbändi Bon Jovin levyttämä kappale, joka julkaistiin 1986. Se on neljäs single yhtyeen *[[Slippery When Wet]]* -albumilta. Kappaleen ovat kirjoittaneet Jon Bon Jovi ja Richie Sambora.

"Never Say Goodbye" on balladi-tyyppinen rakkauslaulu. Kappaleessa on hidas tempo kontrastina albumin muihin kappaleisiin, jotka ovat nopeampia ja hard rock -tyylisiä. Kappale kuvailee kahden rakastuneen nuoren suhdetta ja halua pysyä yhdessä.

## Kokoonpano
* Jon Bon Jovi – laulu
* Richie Sambora – kitara
* Alec John Such – bassokitara
* David Bryan – koskettimet
* Tico Torres – rummut
Musta Joutsen (albumi)

__NOTOC__
**Musta Joutsen** on hyvinkääläisen Musta Joutsen -yhtyeen esikoisalbumi, joka ilmestyi 23. tammikuuta 2008 Poko Rekordsin kustantamana. Jani Viitanen äänitti albumin Tampereella Headline-studiolla keväällä ja kesällä 2007.

## Kappaleet
Kaikki säv. ja san. Toni Loimuneva sekä sov. Musta Joutsen, ellei toisin mainittu.

# 
# 
# 
# 
# 
# 
# 
# 
# 
# 
# 

## Kokoonpano

### Yhtye
* Katriina Wiiala – laulu
* Toni Loimuneva – kitara, taustalaulu
* Ertsi Eerola – kitara
* Teemu Skyttä – bassokitara
* Manu Oikarinen – rummut
* Markus Nieminen – kosketinsoitin

### Vierailevat muusikot
* Anssi Tikanmäki – kapellimestari (kappale 5)
* Panu Saari – sello (kappale 5)
* Heili Hannikainen – alttoviulu (kappale 5)
* Hanna Peltoniemi, Heikki Hannikainen, Henrik Perello, Nuppu Komsi – viulu (kappale 5)

### Tuotanto
* Jani Viitanen – tuottaja, äänittäjä, miksaaja
* Mika Jussila – masteroija

## Arvostelut
* Desibeli.net: 
* V2.fi: 

## Aiheesta muualla
* Musta Joutsen discogs.com -sivustolla

## Lähteet
Uriel

**Uriel** (; ; , ; ) on yksi merkittävimmistä Raamatun ulkopuolisista enkelihahmoista, Urielia pidetään yhtenä seitsemästä arkkienkelistä, näin ajatteli muun muassa Dionysios Areiopagita. Uriel tarkoittaa "Jumalan tuli" tai "Jumala on minun valoni". Uriel esiintyy apokryfisessa kirjallisuudessa, esimerkiksi toisessa Esran kirjassa sekä  ensimmäisessä Henokin kirjassa, jossa Uriel yhdessä Gabrielin ja Mikaelin kanssa mainitaan pyhiksi enkeleiksi. Vanhassa kirkkotaiteessa Uriel kuvataan usein miekka kädessään.

## Galleria

Kuva:Image of Uriel the Archangel, Cairo.jpg|1200-luku
Kuva:Master Of The Life Of Saint John The Baptist - Scenes from the Life of Saint John the Baptist - WGA14586.jpg|1330–1340
Kuva:Sant’Uriele Arcangelo (Pala d’oro).jpg| 1345
Kuva:Leonardo da Vinci - Virgin of the Rocks (detail) - WGA12696.jpg|Leonardo da Vinci 1483–1486
Kuva:Washington Allston - Uriel Standing in the Sun - WGA00192.jpg|Washington Allston 1817
Kuva:John Duncan (c.1919) Archangel Uriel.jpg|John Duncan 1919
Kuva:Icon of Saint Uriel the Archangel.jpg|Uriel kuvattu ikonissa
Kuva:Fresco of Archangel Uriel.jpg|Uriel kuvattu freskossa
Kuva:MONUMENTO-FAMILIA MANUEL STIRLING Y SU ESPOSA NICOLASA ARGOIS.JPG|1898
Kuva:Saint Uriel, St Michael & All Angels, Howick.jpg
Kuva:Archangel Uriel, St James' Church, Grimsby.jpg
Kuva:Archangel Uriel, Holy Trinity Church, Kingston upon Hull.jpg
Kuva:Stained Glass of Archangel Uriel, Airmen's Chapel, Lincoln Cathedral.jpg
Kuva:Uriel memorial stained glass, Mainside Protestant Chapel.jpg


## Lähteet

## Aiheesta muualla
Dwight H. Little

**Dwight H. Little** (s. 13. tammikuuta 1956) on yhdysvaltalainen televisio- ja elokuvaohjaaja. 

Little on kotoisin Clevelandista, Ohiosta. Hän on opiskellut Etelä-Kalifornian yliopiston elokuvakoulussa. Hänen ensimmäinen isompi elokuvansa oli vuonna 1988 ensi-iltansa saanut *[[Halloween 4]]*. Muita hänen elokuviaan ovat esimerkiksi *[[Oopperan kummitus (vuoden 1989 elokuva)|Oopperan kummitus]]* (1989), *[[Kuoleman merkki]]* (1990), *[[Murha Valkoisessa talossa]]* (1997) ja *[[Tekken (elokuva)|Tekken]]* (2009). Television puolella Little on ohjannut jaksoja muun muassa televisiosarjoihin *[[Castle (televisiosarja)|Castle]]*, *[[Pako]]*, *[[Bones]]* ja *[[24 (televisiosarja)|24]]*.

## Filmografia

## Lähteet

## Aiheesta muualla
* 
*
Wanted Dead or Alive (kappale)

**Wanted Dead or Alive** on rock-yhtye Bon Jovin kappale. Kappale on yksi Slippery When Wet -albumin hiteistä. Wanted Dead or Alive, samoin kuin muut levyn kappaleet on levytetty vuonna 1986. Kappale on yksi Bon Jovin tunnetuimmista kappaleista.

Kappale on soinut myös suomalaisen Yle TV2:n Silminnäkijä-ohjelman tunnusmusiikissa, kuten myös Vaarallisilla vesillä-sarjan tunnusmusiikkina.
Messinkibarbi

**Messinkibarbi** (*Barbodes semifasciolatus*) on karppien heimoon kuuluva pieni oranssinsävyinen kala, jota pidetään myös akvaariokalana. Se on kotoisin Kiinasta Punaisenjoen vesistöstä. Keltabarbi on messinkibarbista jalostettu muoto *Barbus semifasciolatus* "schuberti".

## Ulkonäkö ja koko
Messinkibarbi kasvaa noin 7 senttimetrin mittaiseksi. Se on epätasaisesti oranssin ja punaisen sävyinen, kyljissä on mustaa hohtoa. 

## Käyttäytyminen
Kala elää veden keskisyvyydellä. Se on usein aggressiivinen lajitovereitaan kohtaan. Siksi niitä suositellaan pidettäväksi vähintään viiden yksilön parvissa, joissa kiusaaminen jakaantuu tasaisesti.

## Lähteet
Jossakin on vikaa

**Jossakin on vikaa** on hyvinkääläisen Musta Joutsen -yhtyeen ensimmäinen single. Sen julkaisi Poko Rekords 13. kesäkuuta 2007. Kappale on myös yhtyeen Musta Joutsen -esikoisalbumilla.

## Kappaleet
# Jossakin on vikaa (säv. ja san. Toni Loimuneva, sov. Musta Joutsen & Jani Viitanen)
Anthony Newley

**Anthony George Newley** (24. syyskuuta 1931 – 14. huhtikuuta 1999) oli brittiläinen näyttelijä ja laulaja-lauluntekijä. Hän esiintyi varhaisella urallaan muiden muassa elokuvissa *Vice Versa* (1948) ja *Oliver Twist* (1948).

Myös muusikonura lähti käyntiin lupaavasti: Newley nousi vuonna 1960 listaykköseksi hiteillään ”Why?” ja ”Do You Mind?”. Vuonna 1963 hän voitti Grammy-palkinnon kappaleellaan ”What Kind of Fool Am I”. Myöhemmin Newley työskenteli musikaali- ja elokuvasäveltäjänä: 1960-luvulla hän kirjoitti Leslie Bricussen kanssa menestysmusikaalit *[[Seis maailma – tahdon ulos]]* (1961) ja *The Roar of the Greasepaint – The Smell of the Crowd* (1964). Hän oli vuoden 1972 Oscar-ehdokas. 

Vuonna 1969 valmistui Newleyn käsikirjoittama, tuottama, pääroolittama ja ohjaama omaelämäkerrallinen musiikkikomedia *[[Heironymus – seksipirtelö]]* (Can Heironymus Merkin Ever Forget Mercy Humppe and Find True Happiness?), joka sai nuivat arvostelut kuten myös Vietnam-aiheinen, Ron Cowenin näytelmään perustuva elokuvaohjaus *[[Viimeinen kesä (vuoden 1971 elokuva)|Viimeinen kesä]]* (Summertree, 1971), jonka pääosan näytteli nuori Michael Douglas.

Newleyn toisena vaimona oli vuosina 1963–1970 näyttelijä Joan Collins. Hän pääsi Songwriters Hall of Fameen vuonna 1989 ja kuoli munuaissyöpään huhtikuussa 1999 ollessaan 67 vuoden ikäinen.

## Lähteet

## Aiheesta muualla
*
Harlekiininuoliainen

**Harlekiininuoliainen** (*Botia kubotai*) on loistonuoliaisten heimoon (Botiidae) kuuluva kaakkoisaasialainen kalalaji. 

Harlekiininuoliainen on Myanmarissa esiintyvä endeeminen laji, joka elää Thaimaan rajaseudulla Ataranjoen vesistöalueen Salweenjoen vesistössä.  Sitä pidetään myös akvaarioissa sukulaistensa tiikerinuoliaisen ja verkkonuoliaisen tapaan.

Harlekiininuoliainen jää yleensä noin 13-senttiseksi.
Sen vartalo on kullanväristen, mustien ja harmaiden kuvioiden peitossa. Kuviot muuttuvat kalan kasvaessa.

## Lähteet
Leslie Bricusse

**Leslie Bricusse** (29. tammikuuta 1931 Lontoo – 19. lokakuuta 2021) oli brittiläinen säveltäjä ja sanoittaja, jonka tekemiä lauluja sisältyy useisiin tunnettuihin musikaaleihin ja elokuviin. Hän teki yhteistyötä muiden muassa Anthony Newleyn kanssa. Bricusse voitti Grammyn, kaksi Oscaria ja kahdeksan Ivor Novello -palkintoa. Hänet valittiin Songwriters Hall of Fameen vuonna 1989.

Lontoossa syntynyt Bricusse opiskeli Cambridgen yliopistossa ja sävelsi opiskeluaikanaan musikaalinäytelmät *Out of the Blue* ja *Lady at the Wheel*. Molemmat esitettiin West Endissä ja Bricusse huolehti säveltämisen lisäksi myös ohjaamisesta ja pääosan esittämisestä. Vuonna 1954 hän voitti ensimmäisen Ivor Novello -palkintonsa *Charley Moon* -elokuvaan kirjoitetulla kappaleella ”Out of Town”. 1960-luvulla hän kirjoitti Anthony Newleyn kanssa menestyneet musikaalit *[[Seis maailma – tahdon ulos|Stop the World, I Want to Get Off]]* (1961) ja *The Roar of the Greasepaint – The Smell of the Crowd* (1964).

Bricussen elokuvamusiikkituotantoon kuuluvat muun muassa *[[Tohtori Dolittle]]* (1967), *[[Hyvästi, Mr. Chips]]* (1969), *[[Saiturin joulu (elokuva)|Saiturin joulu]]* (1970), *[[Jali ja suklaatehdas (vuoden 1971 elokuva)|Jali ja suklaatehdas]]* (1971) ja *[[Victor/Victoria]]* (1982). Hän sanoitti John Barryn säveltämät tunnuskappaleet James Bond -elokuviin *[[007 ja Kultasormi]]* (1964) ja *[[Elät vain kahdesti]]* (1967). Kaksi Oscar-palkintoaan hän voitti *Tohtori Dolittle* -elokuvan kappaleesta ”Talk to the Animals” ja *Victor/Victoria*-elokuvan musiikkiraidasta.

1990-luvulla Bricusse tuotti Yhdysvalloissa muun muassa Broadway-musikaalit *Victor/Victoria* ja *Jekyll & Hyde*.

## Lähteet
Merienkeli

**Merienkeli** (*Squatina squatina*) on eurooppalainen hailaji, joka ulkonäöltään kuitenkin muistuttaa lähinnä rauskuja.

## Tuntomerkit

Merienkeli voi kasvaa jopa 1,8 metrin pituiseksi. Kala on päältä tumman ruskea, alta vaalea. Selkälinjassa on piikkien rivi. Pää on silmien välistä selvästi lommolla. 
Merienkeli on pohjakala, joka makaa osittain pehmeään pohjaan kaivautuneena, vain silmät näkyvillä. 

## Ravinto ja lisääntyminen
Merienkelin ravinto koostuu pääosin luukaloista, myös rauskuista, äyriäisistä ja nilviäisistä. Lisääntyminen on ovovivipaarista; naaras synnyttää kerralla 9–20 munasta kehittynyttä poikasta.

## Levinneisyys ja uhanalaisuus
Merienkelin alkuperäinen levinneisyys Atlantin valtameressä ulottuu Etelä-Skandinaviasta Marokkoon ja Kanariansaarille ja kattaa myös Välimeren ja Mustanmeren. Laji elää mannerjalustan vesissä viiden metrin syvyydestä ainakin 150 metriin asti.

Merienkeli oli aiemmin yleinen petokala laajoilla alueilla Euroopassa. Se on kuitenkin jyrkästi vähentynyt 50 viime vuoden aikana. Merienkelit joutuvat helposti pohjatroolien sivusaaliiksi. Niitä on käytetty ihmisravintona esimerkiksi Englannissa. Laji katsotaan nykyään hävinneeksi Pohjanmerestä ja osista Välimerta ja se luokitellaan äärimmäisen uhanalaiseksi.

## Lähteet

## Aiheesta muualla
*
* ARKive  (valokuvia)
Nahabino

**Nahabino** (Наха́бино) on kaupunkityyppinen taajama Krasnogorskin piirissä Moskovan alueella. Asemansa Nahabino sai 1942. Siellä asui vuonna 2010 yhteensä 36&nbsp;456 henkeä, eli paikkakunta oli Moskovan alueen suurin kaupunkimainen taajama. Koko Nahabino kaupunkikunnassa asui 37&nbsp;213 henkeä. Alueella on peltoja ja kosteita kangasmetsiä, joissa kasvaa mäntyä ja koivua.

## Maantiede

Nahabino sijaitsee Volokolamskin valtatien varrella 34 kilometrin päässä Moskovasta länteen. Tämä on osa Venäjän Moskovasta lähtevää valtatietä M8. Moskovan metron Nahabinoa lähin asema on Tušinskaja.

Vuoden 2005 hallinnollisessa uudistuksessa Nahabinon rinnalle muodostettiin hallinnolliset taajamakylät Željabino (Желябино), Kozino (Козино) ja Nefeldjevo (Нефедьево), joiden pinta-ala yhteensä on 55,71 neliökilometriä.

Alue kehittyy voimakkaasti taajamana, ja sinne rakennetaan uusia asuinkerrostaloja ja myös puisia pientaloja. Seutu on venäläisittäin rauhallista, ja siellä on jo Neuvostoliiton aikana ollut virkistykseen liittyviä toimintoja samoin kuin myös rautateiden ja puolustushallinnon tiloja.

Volokolamskin valtatien pohjoispuolella Željabinon (Желябино) itäpuolella sijaitsee Venäjän federaation ulkoasiainministeriön diplomaattikunnan palveluhallinnon rakennusosaston rakennuttama Le Méridien Moscow Country Club, Venäjän ensimmäinen virallinen kansainväliset vaatimukset täyttävä golf-kenttä, jonka eteläpuolella on Honkarakenteen loistohirsitaloalue.

Volokolamskin valtatien eteläpuolella sijaitsevat rautatievarikko, rautatieasema sekä puolustushallinnon tehtaat ja alueet.

## Hallinto
Ensimmäiset vaalit järjestettiin 4. syyskuuta 2005, ja niissä valittiin hallinnon johtajaksi Aleksandr Afanasevitš (Александр Афанасьевич) ja lisäksi paikallishallinnon valtuusto.

Volokolamskin valtatien pohjoispuolella Nahabinon keskustan lähellä on 1948 perustettu hallintoalan opisto, joka alkoi 1990-luvulla järjestää myös ympäristöalan kursseja. Opiston majoitustiloja tarjotaan Moskovan alueen virkistyskäyttöön.

## Historiaa
Nahabinosta on kylänä ensimmäisiä mainintoja historiassa vuonna 1482, jolloin se kuului pajarille. Kylä myytiin 1534 luostarille.

Nahabinossa laukaistiin 1933 ensimmäiset neuvostoliittolaiset raketit GIRD-9 ja GIRD-X.

## Elinkeinoelämä
Nahabinossa on huonekalutuotantoa, rautatievarikko, Venäjän federaation puolustusministeriön 15. tieteellis-tekninen keskusinsituutti, pioneerijoukkojen 542. tehdas ja 175. puunjalostusyhtymä, leikkikalutehdas.

## Kulttuuri
1930-luvun lopulla Nahabinossa kuvattiin kuuluisa Arkadi Gaidarin teokseen perustuva elokuva *Timur i ego komanda*, joka valmistui esitettäväksi vuonna 1940. Elokuvassa näyttelivät Timurin ryhmän venäläiset pioneerinuoret. 2000-luvulla Nahabinossa kuvattiin televisiosarja *Soldaty*.

## Lähteet

## Aiheesta muualla

* Kuvia: 1, 2, 3, 4, 5
* Sää paikkakunnalla  (rp5.ru)
* Gorodskoje posekenije Nahabino (Grasnogorodskin piirin sivustolla)   (krasnogorsk-adm.ru)
Ystäväni Tiikeri & Nalle Puh

**Ystäväni Tiikeri & Nalle Puh** () on yhdysvaltalainen tietokoneanimaatiosarja, joka perustuu A. A. Milnen luomaan Nalle Puhiin. Sarjan tuotti Walt Disney Television Animation ja sitä esitettiin ensi kerran Yhdysvalloissa toukokuussa 2007. Sarjassa esiintyvät Nalle Puhista tutut hahmot lukuun ottamatta Pöllöä ja Myyrää. Mukana seikkailee nyt kuusivuotias tyttö Emmi ja hänen pieni koiranpentunsa Pilkku.

Suomessa sarjaa esitetään Yle TV2:lla ja Playhouse Disneyllä. Sarjasta on tehty myös elokuvat *[[Ystäväni Tiikeri & Nalle Puh: Supernuuskijat pelastavat joulun]]* ja *[[Ystäväni Tiikeri & Nalle Puh: Suuri musikaali]]*.

## Juoni

Pikkutyttö nimeltä Emmi ja hänen koiransa toimivat supernuuskijoina yhdessä Tiikerin ja Nalle Puhin kanssa. He syöksyvät aina paikalle tutkimaan mysteereitä, kun joku hälyttää sireenillä. He usein miettivät kovasti ratkaistaakseen ongelman, jonka ratkaisu usein osoittautuu olevan aivan jotain odottamatonta.

## Ääninäyttelijät
Sarjan alkuperäiset äänet.

### Suomenkielisissä äänirooleissa

## Aiheesta muualla
* TV.com 
* Voice Chasers
Dana Wynter

**Dana Wynter** (8. kesäkuuta 1931 – 5. toukokuuta 2011) oli näyttelijä, joka aloitti pitkän kansainvälisen uransa 1950-luvulla. Hän syntyi Berliinissä, Saksassa, mutta varttui suurimmaksi osaksi Englannissa; teini-ikäisenä hän vaihtoi maanosaakin ja aloitti lääketieteelliset opintonsa Rhodesin yliopistossa Etelä-Afrikassa.  

Wynter oli vuoden 1956 Golden Globe -voittaja. 

Wynter oli naimisissa Greg Bautzerin kanssa, kunnes erosi vuonna 1981. Parilla oli vuonna 1960 syntynyt poika. 

## Elokuvia
Wynterillä oli huomattavia rooleja muiden muassa seuraavissa elokuvissa:

* *[[Karmiininpunainen merirosvo]]* (1952) 
* *Muistojen lahti* (1955)
* *Ruumiinryöstäjät* (1956) (elokuva esitetty Suomessa myös nimellä *Varastetut ihmiset*)
* *Rakkautta ja sotaa* (1958)
* *Nainen Berliinissä* (1958)
* *Purista paholaisen kättä* (1959)
* *Bismarckin tuho* (1960)
* *Yhdestoista murha* (1963) 
* *Kiitorata* (1970)
* *Santee – kuoleman kätyri* (1973) 
* *Morsian karkuteillä* (1975)

## Aiheesta muualla
*
Nyt kun minua jätetään

**Nyt kun minua jätetään** on hyvinkääläisen Musta Joutsen -yhtyeen toinen single. Sen julkaisi 19. syyskuuta 2007 Poko Rekords. Kappale on myös yhtyeen *[[Musta Joutsen (albumi)|Musta Joutsen]]* -esikoisalbumilla, ja siitä on tehty myös musiikkivideo. Albumilla ei ole singlen toista kappaletta ”Kaksiossa”.

## Kappaleet
# Nyt kun minua jätetään (säv./san Toni Loimuneva, sov. Musta Joutsen & Jani Viitanen, jousisovitus Anssi Tikanmäki) 4:14
# Kaksiossa (säv./san. Toni Loimuneva, sov. Musta Joutsen) 3:01
Volokolamskin valtatie

**Volokolamskin valtatie** () on Moskovan kehätieltä valtatie M8:n suuntaisesti, sen pohjoispuolella kulkeva tie, joka johtaa Moskovasta luoteeseen Volokolamskin suuntaan.

Volokolamskin valtatie oli avainasemassa, kun saksalaiset pysäytettiin Moskovan edustalle syksyllä 1941. Kirjailija Aleksandr Bek kirjoitti aiheesta kaksiosaisen sotaromaanin *Volokolamskin valtatie* - *Kenraali Panfilovin reservi*, joka perustui pataljoonankomentajana toimineen kazakstanilaisen yliluutnantti Baurdžan Momuš-Ulýn haastatteluihin.
Pähkähullu professori

**Pähkähullu professori** () on vuonna 1996 ensi-iltansa saanut komediaelokuva, jossa pääosaa näyttelee Eddie Murphy. Se on uudelleenfilmatisointi vuonna 1963 valmistuneesta *[[Tohtori Jerry ja Mr. Hyde|Tohtori Jerry ja herra Hyde]]* -elokuvasta, jonka pääosassa nähtiin Jerry Lewis. Pähkähullu professori palkittiin parhaan maskeerauksen Oscar-palkinnolla vuoden 1997 Oscar-gaalassa.

## Juoni

Elokuva kertoo erittäin tukevasta, mutta viisaasta tiedemies-professori Sherman Klumpista. Hän on keksimässä hamstereille nuorennuseliksiiriä ja jos saadaan todistettua, että aine toimii, Klump saa apurahan. 

Hän ihastuu oppilaitoksen uuteen naisopettaja Carla Purtyyn, mutta luulee että ei ulkonäkönsä vuoksi saa Carlalta vastakaikua. Klump pyytää kuitenkin Carlaa treffeille, ja päättää samalla aloittaa laihdutuskuurin. Tapaamisiltana Sherman ja Carla menevät Scream-nimiseen ravintolaan, jossa he syövät ja viettävät iltaa. Illan aikana ravintolassa esiintyy stand up -koomikko, joka ottaa silmätikukseen Shermanin ja keksii hänestä loukkaavia vitsejä. 

Samana yönä Sherman kehittää eliksiirin, joka laihduttaa hänet huippukuntoon. Hänestä tulee uusi henkilö, Buddy Love. Tosin eliksiirin vaikutus kestää vain tietyn ajan, ja Sherman muuttuu entiseen kokoonsa. Shermanille selviää, että Carla on kiinnostunut Buddysta ja näin hän muuttuu takaisin laihaksi.  Vähitellen selviää, että Buddyn roolissa oleminen alkaa riistäytyä käsistä. Eräänä aamuna Carla saapuu Shermanin talolle, jossa on hirveä sotku. Edellisenä iltana Buddy oli pitänyt ystäviensä kanssa juhlat ja nukkumisen aikana hän oli muuttunut takaisin normaaliksi Sherman Klumpiksi. Carlalle selviää, että Sherman on yhtä lipevä naistenmies, kuin Buddykin (tosin Carla ei tiedä Buddyn olevan Shermanin takana). 

Shermanille tulee häätöilmoitus, ja hän saa potkut työpaikastaan. Eräänä iltana Sherman katsoo televisiota, jolloin Buddyn tekemä videonauha käynnistyy, jossa hän kertoo että hänen pitäisi juoda laihdutuseliksiiriä. Samana iltana Sherman saapuu laboratorioon, ja aikoo kaataa kaikki laihdutuseliksiirit pois ja kertoa Carlalle totuuden. Sherman nauttii vahingossa laihdutuseliksiiriä, ja muuttuu Buddyksi. Buddy on valmistanut suuren määrän eliksiiriä ja jos hän nauttii sen kokonaan, hän pääsee Shermanista eroon ikuisesti. Samana iltana on juhlat, jossa Buddyn tulee esittää nuorennuseliksiiri. Buddyn on tarkoitus juoda eliksiiri, mutta hän ei ehdi, ja näin muuttuu Shermaniksi ja kaikille selviää totuus. Loppujen lopuksi Sherman saa apurahan. 

## Näyttelijät

## Lähteet
Matti Karras

**Reino Matti Karras ** (28. toukokuuta 1932 Turku – 11. kesäkuuta 2013 Oulu) oli Oulun yliopiston  sähkötekniikan professori.

## Henkilötiedot ja opinnot
Karraksen vanhemmat olivat toimitusjohtaja Tuure Karras ja kauppias Daisy Lång.  Ylioppilaaksi hän valmistui Mukkiniemen yhteiskoulusta Helsingistä vuonna 1951,  sitten fysiikan alalta Helsingin yliopistosta  filosofian maisteriksi vuonna 1957, filosofian lisensiaatiksi vuonna 1961 ja filosofian tohtoriksi vuonna 1964. Hän väitteli kuitenkin jo vuonna 1960.

Sotilasarvoltaan Karras oli reservin luutnantti vuodelta 1979.

## Ammattiura
Karras toimi Oulun yliopiston fysiikan apulaisprofessorina vuodesta 1963 vuoteen 1965 ja sen jälkeen Valtion teknillisten tieteiden toimikunnan vanhempana tutkijana vuoteen 1970. Oulun yliopiston sähkötekniikan professori hän oli vuodesta 1970 aina vuoteen 1994 saakka.  Hän oli vierailevana tutkijana Yhdysvalloissa, vuodesta 1961 vuoteen 1963 ja  vuonna 1966 Arkansasin yliopistossa, vuonna 1975 Havaijin yliopistossa, vuonna 1977 Utahin yliopistossa sekä vuonna 1987 Miamin yliopistossa.

Karras julkaisi tutkimuksiaan sekä fysiikan että tekniikan alalta. Hän toimi Professoriliitto ry:n Oulun osaston puheenjohtajana vuodesta 1972 vuoteen 1974.

## Lähteet
* Autio, V.-M. (toim.). Suomen professorit. Finlands professorer. Professoriliitto 2000, s. 470–471. 
* Heikura, I. (toim.) 2005. Sähkötekniikan ensimmäiset vuosikymmenet Oulun yliopistossa. Julkaisija: Avanti Management Oy. Painopaikka: Kalevaprint Oy, Oulu.
Yrjö Saarnio (näyttelijä)

**Yrjö David Saarnio**, sukunimi vuoteen 1903 *Huttunen* (18. syyskuuta 1890 Helsinki – 16. huhtikuuta 1933 Hämeenlinna) oli suomalainen näyttelijä ja oopperalaulaja. Hän käytti myös nimiä Jori Sarno ja Jori Saarnio.

Yrjö Saarnio kävi Helsingissä kansakoulun ja suomalaista reaalilyseota. Hän tuli vuonna 1905 Helsingin Työväenteatterin avustajaksi. Hän oli sittemmin näyttelijänä Kansan Näyttämöllä, Viipurin Näyttämöllä, Tampereen Teatterissa ja jonkin aikaa myös Suomalaisessa Oopperassa. Lahden Teatterin johtajana Saarnio oli 1929–1930. Saksassa Saarnio oli neljä vuotta eri elokuvastudioiden palveluksessa ja samoin Ranskassa kaksi vuotta. Hän suoritti ensimmäisen maailmansodan ensi vuotena Moskovassa filmiopinnoita valtion apurahalla, ja oli myöskin näyttelijänä Moskovan parhaissa filmistudioissa. Konsertteja Yrjö Saarnio piti Suomen ohella Unkarissa, Saksassa, Amerikassa ja Eestissä, jossa hän oli vuoden ajan kiinnitettynä Estonia-oopperan vakinaiseksi jäseneksi. 

Yrjö Saarnio oli näyttelijä Kaarlo Saarnion nuorempi veli. Saarnion elokuvaura oli poikkeuksellinen; 1910-luvulla Saarnio esiintyi ranskalaisen Marcel L'Herbierin ohjaamassa elokuva *Résurrection* (1923) ja saksalaisen Fred Sauerin elokuvassa *Jugend* (1922), mutta vain yhdessä kotimaisessa elokuvassa.

Kuitenkin Saarnio oli pääasiassa teatterinäyttelijä. Saarnio esitti eversti Krasnoffia Yhdysvalloissa oppinsa saaneen, suomalaisen seikkailijan Carl von Haartmanin ohjaamassa elokuvassa "Kajastus" (1930). Saarnio kuului muun muassa Koiton näyttämön sekä Kansan Näyttämön henkilökuntaan. Hän toimi Kotkan Työväen Teatterin apulaisjohtajana 1920-luvulla.

Yrjö Saarnio oli naimisissa Dagmar Parmaksen kanssa vuosina 1916–1933. Heidän poikansa oli näyttelijä Yrjö-Kalevi (Jori) Saarnio. Yrjö Saarnio kuoli 49-vuotiaana pääsiäisenä 1933 Ahveniston keuhkotautiparantolassa.

## Lähteet

## Aiheesta muualla
*
* Suomalaisen filminäyttelijän kokemuksia. Yrjö Saarnion taiteilijajuhlan johdosta, Suomen Kuvalehti, 07.10.1922, nro 40, s. 20, Kansalliskirjaston digitaaliset aineistot
* Yrjö Saarnio kertoo elokuvatyöstään, Elokuva : kotimaisen elokuvatoiminnan äänenkannattaja, 24.04.1930, nro 8-9, s. 4, Kansalliskirjaston digitaaliset aineistot
John Flynn

**John Flynn** voi olla
* John Flynn, australialaisen lentolääkäripalvelun Royal Flying Doctor Servicen perustaja
* John Flynn, kirjailija
* John Flynn, elokuvaohjaaja
Huiskupullojukka

**Huiskupullojukka** eli **pullojukka** (*Beaucarnea recurvata*) on helppohoitoinen huonekasvi, jota kutsutaan sen ulkonäön vuoksi myös norsunjalaksi. Se on kotoisin Meksikosta.

Pullojukka säilöö vettä tyviosastaan pulleaan varteensa. Lehdet kasvavat varren päästä. Ne kaartuvat alaspäin, ja niiden keskellä on selvä ura, reunat ovat hiukan hammaslaitaiset. Luonnossa pullojukka voi kasvaa jopa 10 metriä korkeaksi. Pullojukka on hyvin hidaskasvuinen. Vanhoihin yksilöihin puhkeaa pieniä, kermanvalkeita kukkia, jotka muuttuvat kesän mittaan punaisiksi. Huonekasvina se kukkii hyvin harvoin tai ei ollenkaan.

Kasvi viihtyy puolivarjossa tai auringossa. Kesällä kasvi kastellaan kunnolla, kun multa on kunnolla kuivunut. Talvella vettä annetaan vähemmän. Liikakastelu on yleisin hoitovirhe. Kasvia lannoitetaan keväällä ja kesällä pari kertaa kuukaudessa, muulloin lannoitus ei ole tarpeen. Keväällä kasvista voi irrottaa tyvivesoja, jotka istutetaan omiin ruukkuihinsa. 

Pullojukka on myrkytön.

## Lähteet

## Aiheesta muualla
* Viherpiha: Pullojukan kastelu
* Huonekasvit.fi: Pullojukka (''Beaucarnea recurvata'')
The Economics of Prohibition

**The Economics of Prohibition** on yhdysvaltalaisen taloustieteilijä Mark Thorntonin kirja, joka käsittelee alkoholin ja huumeiden kieltoa taloustieteellisestä näkökulmasta. Kirjan on julkaissut University of Utah Press vuonna 1991. Thornton pitää huumeiden kiellon ylläpitoa kalliina ja ongelmia aiheuttavana, sillä se siirtää huumemarkkinat pimeän talouden piiriin. Thornton esittää, että huumeiden kielto voitaisiin purkaa vähitellen, yksi aine kerrallaan. Ensimmäisenä tulisi poistaa alkoholin ja tupakan säännöstely ja verotus. Tämän jälkeen voidaan yksi kerrallaan laillistaa kannabis, kokaiini ja heroiini.

## Sisältö

Thorntonin mielestä suurinta osaa huumeista voidaan pitää käytännössä haitattomina, mikäli niitä käytetään kohtuullisesti. Tällöin huumeiden käyttäjillä ei ole mahdollisuutta tuotteiden laadun varmistamiseen ja heiltä puuttuu oikeudellinen kuluttajansuoja. Vapailla markkinoilla monet nykyisin laittomat huumeet saattaisivat olla lääkeaineita. Esimerkiksi vaarallista crackia ei Thorntonin mukaansa liikkuisi markkinoilla, jos vähemmän haitallista kokaiinia olisi vapaasti saatavilla. Kalliiden huumausaineiden käyttö on usein rahoitettava rikollisuudella. Thornton väittää, että huumeiden kiellosta hyötyvät eniten huumeiden nykyiset tuottajat.

Thorntonin mukaan esimerkiksi Yhdysvalloissa alkoholin kieltolain aikana pimeillä markkinoilla myytyjen juomien keskimääräinen alkoholipitoisuus kaksin- tai kolminkertaistui ja mietojen alkoholijuomien myynti laski. Suuri osa pimeillä markkinoilla myydystä alkoholista sisälsi myrkyllistä metanolia. Alkoholin kohtuukäyttö väheni, sillä juomien alkoholiprosenttia oli vaikea arvioida. Thorntonin mielestä on todennäköistä, että esimerkiksi kannabiksen ja oopiumin kielto on ainoastaan lisännyt näiden huumeiden kulutusta.

## Lähteet

## Aiheesta muualla
*
Geoff Murphy

**Geoffrey Peter Murphy** (12. lokakuuta 1938 –  3. joulukuuta 2018) oli uusiseelantilainen elokuvaohjaaja.

Murphy kuului 1971-75 tunnettuun hippiyhtye Blertaan. Yhtyeuran jälkeen hän aloitti elokuvauransa. Hän oli Uuden-Seelannin elokuva-alan keskeisimpiä ohjaajia 1970- ja 1980-luvuilla. Murphyn tunnettuja ohjauksia ovat muun muassa debyytti *[[Wild Man]]* (1977), *[[Goodbye Pork Pie]]* (1981), *[[Nuoret sankarit 2]]* (1990) ja *[[Kaappaus raiteilla]]* (1995). Lisäksi hän toimi *[[second unit]]* -ohjaajana *[[Taru sormusten herrasta (elokuvatrilogia)|Taru sormusten herrasta]]* -trilogiassa, jossa hänen ohjaustyönsä oli Uuden-Seelannin kulttuuriministeriön alaisen elokuvakomission mukaan trilogian sisällön kannalta merkityksellistä.

## Lähteet

## Aiheesta muualla
*
*
Peab

**Peab AB** on ruotsalainen rakennusyhtiö, joka on alallaan yksi Pohjoismaiden suurimmista työllistäen noin 15&nbsp;000 henkeä. Peab-konserni on jakautunut neljään liiketoiminta-alueeseen; rakentaminen, kiinteistökehitys, infrarakentaminen ja teollisuus. Suomessa PEAB:n rakennustoiminnan alku oli Peab-Seicon, mikä perustui seinäjokelaisen Seicon-Rakennuksen ostoon sen perustajilta. Asfalttitoiminnot PEAB osti YIT:ltä.

## Historia
Veljekset Erik (s. 1942) ja Mats Paulsson (s. 1944) perustivat ensimmäisen yrityksensä vuonna 1959. Alun perin yritys keskittyi jätekuljetuksiin ja maatalouskoneisiin, mutta myöhemmin siitä tuli rakennusyhtiö. Peab-osakeyhtiö perustettiin virallisesti lokakuussa 1967. Peab on lyhenne sanoista Paulsson (P), urakointi (E, ) ja osakeyhtiö (AB, ).

Kooltaan Peab kasvoi kaksinkertaiseksi vuonna 1985, kun yhtiö Ruotsin kiinteistöbuumin alla hankki Wihlborgin rakennustoiminnot Malmön alueella. Kiinteistöbuumi päättyi lamaan 1990-luvun alussa, ja Peab hankki tuolloin samaa kokoluokkaa olleen Hallström & Nisses -rakennusyhtiön omistukseensa. Hallstrom & Nisses oli listattu Tukholman pörssiin, mitä kautta Peabin osakkeiden noteeraus pörssissä sai alkunsa. Lama iski pian göteborgilaiseen Avena-konserniin ja Peab päätyi ostamaan sen rakennus- ja konetoiminnot itselleen. Samaan aikaan Peab teki myös ostotarjouksen vaikeuksiin ajautuneesta västeråsilaisesta ByggPaul-yhtiöstä. Yrityskauppojen jälkeen Peab koostui kolmesta rakennusyhtiöstä, joilla kaikilla oli omat vahvat brändinsä ja Peab muutti nimensä Tre Byggareksi.

Tre Byggare kasvoi huomattavasti vuonna 1993, kun yhtiö osti tuolloin Ruotsin suurimman rakennusyhtiön BPA:n. Lama oli ajanut BPA:n omistaneet ammattiliitot etsimään yhtiölle ostajaa, ja Tre Byggare päätti lopulta hankkia itseään kolme kertaa suuremman BPA:n. Kaupan jälkeen Tre Byggare vaihtoi nimensä takaisin Peabiksi.

YIT myi asfalttiliiketoimintansa Peabille kesällä 2019. Kaupan myötä Peabin palvelukseen siirtyi noin 1&nbsp;700 työntekijää, joista valtaosa Suomessa. Toimintojen liikevaihto oli vuonna 2018 noin 572 miljoonaa euroa.

## Lähteet

## Aiheesta muualla
* Peab-konserni
Teollisuuspiiri (Suomi)

**Teollisuuspiiri** on ollut kauppa- ja teollisuusministeriön alueorganisaatio, joka on vastannut yritystuen jakamisesta Suomessa läänitasolla. Teollisuuspiirien piirijako manner-Suomessa vastasi vanhaan läänijakoa.

1980-luvulla teollisuuspiireistä tuli KTM yrityspalveluita, jotka investointi-, kehittämis- ja pienyritystukien lisäksi alkoivat tarjota myös yrityskoulutuspalveluita.

90-luvulla toimintaa ryhtyivät koordinoimaan työvoima- ja elinkeinokeskusten yritysosastot.
KTM yrityspalvelu

**KTM yrityspalvelu** oli miltei vanhaa läänijakoa noudattelevat kauppa- ja teollisuusministeriön alueorganisaatio, joka teollisuus­piirien aikaisemmin tarjoamien avustusten lisäksi kehitti yrityksiä myös yrityskoulutuspalveluja kehittämisohjelmiksi projektoimalla. KTM:n yrityspalvelun palveluihin kuuluivat pienyritystuki, investointiavustukset ja kehittämisavustukset. Koulutus- ja kehittämisohjelmissa oli erilaisia vientivalmiusselvityksiä, liiketoimintasuunnitelmia, muotoilu- sekä laatujärjestelmäohjelmia.

1990-luvulla KTM:n yrityspalvelut liitettiin työvoima- ja elinkeinokeskusten osiksi ja niistä tuli työvoima- ja elinkeinokeskusten yritysosastoja, joiden kehittämistoiminnan uskottiin olevan koordinoidumpaa mm. työvoimaosastojen kanssa kuin aikaisemmin työvoimaministeriön kanssa.
Caitlin Mowrey

**Caitlin Mowrey** (s. 3. tammikuuta 1980 Maryland, Yhdysvallat) on yhdysvaltalainen näyttelijä, jonka pisin rooli on ollut sarjassa *[[City Guys]]* vuosina 1997–2001. Hän esitti sarjassa Dawn Tartikoffia. Mowrey on näytellyt myös muun muassa *ssa* vuonna 2004. Hän pitää tanssimisesta, jalkapalloilusta ja rullaluistelusta.

## Aiheesta muualla

*
Musta joutsen

**Musta joutsen** voi tarkoittaa muun muassa seuraavia:

* mustajoutsen (*Cygnus atratus*), Australiasta ja Uudesta-Seelannista kotoisin oleva vesilintu
* Musta Joutsen, hyvinkääläinen pop- ja rockyhtye
* *[[Musta Joutsen (albumi)|Musta Joutsen]]*, Musta Joutsen -yhtyeen albumi
* *[[Musta joutsen: erittäin epätodennäköisen vaikutus]]*, Nassim Nicholas Talebin vuonna 2007 julkaistu teos
* *[[Musta joutsen (vuoden 1924 elokuva)|Musta joutsen]]*, (*The Dark Swan*), Millard Webbin ohjaama yhdysvaltalainen elokuva vuodelta 1924
* *[[Musta joutsen (vuoden 1942 elokuva)|Musta joutsen]]*, (*The Black Swan*), Henry Kingin ohjaama yhdysvaltalainen elokuva vuodelta 1942
Nimikirjaimet

**Nimikirjaimet** on Scandinavian Music Groupin 29. maaliskuuta 2004 julkaistu toinen studioalbumi. 

Albumi nousi ensimmäisellä listaviikollaan Suomen virallisen albumilistan 11. sijalle, joka on myös sen paras sijoitus listalla. Yhteensä *Nimikirjaimet* oli listalla kuusi viikkoa. Albumi on myynyt kultaa yli 15&nbsp;000 kappaleen myynnillään.

Albumilta julkaistiin yhteensä kolme singleä, joista ensimmäinen "100 km Ouluun" nousi yhdeksi viikoksi Suomen viralliselle singlelistalle. Kaksi seuraavaa singleä "Säälittävä syksy" ja "Huomisen sää" julkaistiin vain promootiosingleinä, joten ne eivät sijoittuneet lainkaan listalle.

## Arvostelut

*[[Helsingin Sanomat|Helsingin Sanomien]]* Nyt-liitteen arviossa Tero Valkonen sanoo albumin olevan musiikillisesti niin vahva, että Terhi Kokkosen sanoitusten ”helppous on helppo kestää”. Valkonen nostaa albumin huippuhetkeksi sen nimikappaleen "Nimikirjaimet", jonka tempon ja tunnelman muutoksia kehutaan.

*[[Soundi]]* nostaa *Helsingin Sanomien* tavoin albumin suurimmaksi heikkoudeksi Kokkosen tekemät sanoitukset, joiden sanotaan olevan ”teknisesti kömpelöitä”. Joel Melasniemen tekemien sävellysten kertosäkeitä kehutaan, mutta säkeistöjen melodioiden ”rakenteissa on paljon toivomisen varaa”.

## Kappaleet

## Singlet

## Lähteet
Finnprint Osuuskunta

**Finnprint Osuuskunta** oli 15 suomalaiskustantajan perustama osuuskunta kirjapainopalveluiden, lähinnä aikakauslehtipainojen palveluiden, viemiseksi ulkomaille 1960-luvun lopulla. Siihen kuului aluksi myös Sanoma Oy. 1990-luvulle tultaessa monet suurkustantajat, joilla oli omat lehtipainot, kehittivät omat vientiorganisaationsa, jolloin Finnprintiin jäivät jäseniksi WSOY, Otava ja Satakunnan Kirjateollisuus.

1990-luvulla Neuvostoliiton purkauduttua ja Venäjän federaatiossa alkaneen monipuoluejärjestelmöän kehittyessä suomalaiset painotaloja omistavat suurkustantajat alkoivat myydä ylimääräistä painokapasiteettiaan Venäjän vientiin. Venäjällä lehdenkustantaminen oli demokratian tueksi arvonlisäverotonta, eikä Venäjällä ollut aikakauslehtiin ja mainospainotuotteisiin sopivaa painokonekapasiteettia riittävästi tarjolla. Suuria sanomalehtipaperipainokonetöitä itsenäisesti vieviä yrityksiä olivat Sanoma Lehtikannan kautta ja Alma Media.

WSOY, Otava ja Satakunnan Kirjateollisuus, jonka omistaja SK Invest kustansi Satakunnan Kansaa vievät painopalveluitaan pääasiassa Moskovaan ja Pietariin Finnprint Osuuskunnan kautta. Finnprintin toinen merkittävä loppuajan vientisuunta oli Iso-Britannia ja mainospainotuotteissa Norja.

Finnprintin asema kyseenalaistui, kun Satakunnan Kirjateollisuuden omistaja SK Invest ajautui konkurssiin, jolloin sen asema kustannuskentässä jäi epämääräiseksi, koska se olisi voinut ajautua myös Alma Median omistukseen. Lisäksi painokapasiteetiltaan monipuolisin jäsenistä, WSOY, ryhtyi kehittämään omaa vientiorganisaatiotaan myös Venäjän vientiin. Finnprint purettiin ja sen joitain vähäisimpien painotöiden vientiä jatkoi Finland Printers Ltd Oy. Joissain arkkitöissä myös Finnprint käytti rahtityönä myös Forssan Kirjapainoa ja Loimaan kirjapainoa.
Venäjän demokraattinen puolue

**Venäjän demokraattinen puolue** () on lakkautettu venäläinen puolue. Se perustettiin vuonna 1990, ja jäseniä sillä oli vuoden 2007 alussa runsaat 82&nbsp;000. Viimeinen puheenjohtaja oli Andrei Bogdanov, joka oli ehdokkaana vuoden 2008 presidentinvaaleissa.

Puolueen kohderyhmää ovat erityisesti keski-ikäiset. Se tukee ohjelmansa mukaan voimakkaasti demokraattisia periaatteita ja kannattaa Venäjän liittymistä Euroopan unioniin.

Vuoden 2007 duuman vaaleissa puolue sai 0,13 prosenttia äänistä, eikä paikkoja. Se yhdisti 16. marraskuuta 2008 voimansa Oikeistovoimien liitto ja Kansalaisvoima-puolueen kanssa ja muodosti Pravoje delo -puolueen.

## Aiheesta muualla
* Puolueen verkkosivut 
* Puolueen puolueohjelma
Kiinan kansankongressi

**Kiinan kansankongressi** () on Kiinan kansantasavallan korkein valtioelin ja siten tärkeä osa Kiinan kansantasavallan hallintoa. Se on perustettu vuonna 1954. Mallia kansankongressiin haettiin aikoinaan Neuvostoliitosta.

Kiinan kommunistinen puolue hallitsee noin kahta kolmasosaa paikoista. Kommunistipuolueen valta-asema on kirjattu Kiinan perustuslakiin. Kansankongressissa on myös kahdeksan muuta puoluetta, mutta koska näiden tulee hyväksyä ehdoitta kommunistipuolueen asema, niitä ei voi nimittää oppositioksi.

Vuonna 2018 puhemieheksi valittiin Li Zhanshu.

## Tehtävät
Kansankongressissa on noin 3 000 jäsentä. Kansankongressi kokoontuu vuosittain, yleensä maaliskuussa, noin kahdeksi viikoksi vuodessa ja nimittää väliajoiksi 175-jäsenisen pysyvän komitean. Se valitsee myös presidentin sekä vahvistaa presidentin nimittämän pääministerin ja muut ministerit tai muiden tärkeiden virkojen haltijat. Lisäksi se hyväksyy puolueen viisivuotissuunnitelmat.

Kansankongressia on nimitetty kumileimasimeksi, koska suurin osa poliittisista päätöksistä on tehty jo ennen niiden tuomista kansankongressin eteen. Kaikki kansankongressin hyväksymät henkilövalinnat ja esitykset ovat lähinnä muodollisuuksia.

## Edustajat ja vaalit
Kansankongressin edustajien toimikausi on viisi vuotta ja nämä valitaan provinssitason edustajien keskuudesta omissa sisäisissä vaaleissa. Vastaavat vaalit järjestetään myös kansan vapautusarmeijan piirissä. Tavalliset kansalaiset valitsevat suoraan ainoastaan kuntatason päättäjät. Nämä puolestaan valitsevat provinssitason päättäjät, jotka puolestaan valitsevat edustajat kansankongressiin. Edustajien määrä on suhteutettu kunkin provinssin väkilukuun.
Kansankongressiin kuuluvat edustajat erityishallintoalueilta, kuten Hongkongista, Macaosta ja Taiwanilta. Taiwanin edustajat eivät ole saaren asukkaita, vaan yleensä mantereella asuvia taiwanilaisia liikemiehiä tai sieltä muuttaneita. Myös Kansan vapautusarmeijalla ja ulkomailla asuvilla kiinalaisilla on edustajansa.

Kongressiedustajat eivät saa palkkaa.

## Lähteet
Pentago

**Pentago** on Tomas Flodénin suunnittelema avaruudellista hahmottamiskykyä vaativa lautapeli. Pentagossa on neljä irtonaista 3 × 3 reiän palikkaa ja pelin tavoitteena on saada viisi oman väristä kuulaa riviin vaaka-, viisto- tai pystyasentoon. Yhdellä vuorolla saa laittaa yhden kuulan johonkin laudan rei’istä ja kääntää yhtä 3 × 3 laatoista 90 astetta johonkin suuntaan. Pentago on helposti opittava ja nopea kahden hengen peli. Pentago-pelejä valmistaa suomalainen Martinex Oy Peliko-tuotemerkin alla. Pentago on voittanut lukuisia palkintoja, kuten Suomen Vuoden peli -kilpailun vuonna 2006.

## Lähteet
* 

## Aiheesta muualla
*
Aikakauslehtipaperi

**Aikakauslehtipaperi** on paperilaatu, jota käytetään aikakauslehtien painamiseen lehtipainoissa. Teknisesti aikakauslehtipaperit ovat yleensä superkalanteroitua paperia (SC), konepäällystettyä paperia (MFC) tai kevyesti päällystettyä paperia (LWC). Yleisesti kun puhutaan aikakauslehtipaperista ja sen menekkivaikeuksista sekä selluloosasta tarkoitetaan kevyesti päällystettyä paperia, missä mekaanisen paperin lisäksi on myös selluloosaa, jolloin se on puuvapaan paperin ja mekaanisen paperin, sanomalehtipaperin välimuoto.

## Konepäällystetty paperi

Halvin keskisuuriin painoksiin käytettävä paperi on konepäällystettyä paperia. Siinä suoraan paperinvalmistuksen linjassa paperiin lisätään päällysteaine, joka parantaa mekaanisen pohjapaperin painoteknisiä ominaisuuksia, mm. vaaleutta ja opasiteettia. Konepäällystetty paperi ei ole kuitenkaan korkeatasoisissa aikakauslehdissä, kuten muotilehdissä yhtä hyvää värientoistoltaan kuin esimerkiksi kevyesti päällystetty paperi. Tyypillisimmillään MFC:lle painettu lehti voi olla jokin ilmoitustuloiltaan vähäinen järjestölehti, jolla on vakaa tilaajakunta esimerkiksi jäsenyyden perusteella ja jossa tyydyttävä värikuvan laatu riittää asiasisällön täydennykseksi.

## Superkalanteroitu paperi

Superkalanteroidut paperit ovat mekaanisia papereita, jotka ovat erittäin voimakkaasti kalanteroituja, usein vasta varsinaisen paperinvalmistuksen jälkeen off-line-prosessissa erikseen. Niitä käytetään offsetpainojen asemesta syväpainoissa, minkä vuoksi ne sopivat erittäin suuripainoksisille aikakauslehdille (Suomessa > 80 000) ja mainospainotuotteille. Suomessa superkalanteroidulle paperille painetaan mm. Otavan Espoon Kivenlahden syväpainossa Yhtyneiden Kuvalehtien Suomen Kuvalehti ja Tekniikan Maailma. Mikkelissä painetaan myös A-lehtien Apu superkalanteroidulle paperille.

## Kevyesti päällystetty paperi

Kevyesti päällystetyt paperit (LWC eli ) ovat tyypillisiä pienten ja keskisuurten painosten papereita, joita konepäällystetyn paperin tapaan käytetään heatset web offset- ja arkkipainokoneissa. Tyypillisimmillään LWC:lle painettu lehti on erikseen tilattava ja myös irtonumeroina ostettava aikakauslehti, jolle mainostulot ovat merkittävä osa tuloja ja jossa värikuvien hyvä laatu on erittäin tärkeää.

## Lähteet
Norjan suurkäräjävaalit 2001

**[[Norja]]n [[Suurkäräjät|parlamentti]]vaalit 2001** pidettiin 10. syyskuuta. Suurimpana puolueena säilyi Norjan työväenpuolue vaikka se menetti 22 paikkaa.

 

Vaalien jälkeen muodostettiin hallitus konservatiivipuolueen, kristillisten ja liberaalien kesken. Vähemmistöhallitusta tuki edistyspuolue.
Mekaaninen paperi

**Mekaaninen paperi** on paperia, joka ei perustu selluloosalle, vaan pääasiassa jauhimessa jauhetulle hiokkeelle, hierteelle, kuumahierteelle tai kemihierteelle perustuvalle mekaaniselle massalle. Tyypillisiä mekaanisia papereita ovat sanomalehtipaperit. Sanomalehtipaperissa voi tosin olla jonkin verran selluloosaa mukana vetolujuuden parantamiseksi.
Mimi Leder

**Miriam ”Mimi” Leder** (s. 26. tammikuuta 1952 New York, New York) on yhdysvaltalainen elokuva- ja televisio-ohjaaja. Hänen töidensä joukossa ovat *[[Rauhantekijä]]* (1997), *[[Deep Impact (elokuva)|Deep Impact]]* (1998), *[[Anna hyvän kiertää]]* (2000) ja *[[The Code (elokuva)|The Code]]* (2009).

Leder on voittanut kaksi Emmy-palkintoa vuosina 1995 ja 1996. Hänen miehensä on Gary Werntz, jonka kanssa hänellä on tytär Hannah. Sekä mies että tytär ovat työskennelleet näyttelijöinä. Gary ja Hannah ovat näytelleet Mimin elokuvassa Anna hyvän kiertää, ja Hannah myös kahdessa sitä edeltävässä elokuvassa.

## Aiheesta muualla
*  
*
Norjan kauppakorkeakoulu

**Norjan kauppakorkeakoulu** () on norjalainen kauppatieteellistä korkeinta opetusta ja tutkimusta harjoittava korkeakoulu. Se perustettiin 20 vuotta käytyjen keskustelujen jälkeen 1936 Norjan entiseen pääkaupunkiin Bergeniin. Vuonna 2006 NHH arvostettiin Euroopan 26. parhaaksi kauppakorkeakouluksi.

Suomesta Pohjoismaiden neuvoston Nordplus-stipendien avulla NHH:ssa opiskelevat vuosittain muun muassa Turun ja Aalto-yliopiston kauppakorkeakoulun ylioppilaat. Keski- ja länsieurooppalaiset vaihto-oppilaat opiskelevat Erasmus-ohjelmaan kuuluvien stipendien avulla.

## Katso myös
*Finn Kydland

## Lähteet

## Aiheesta muualla
* Norges Handelshøyskolen sivusto
Mongolien hyökkäykset Koreaan

Noustuaan valtaan Mongoliassa Ögödei-kaani päätti jatkaa isänsä Tsingis-kaanin jalanjälkiä.
Hän hyökkäili eri puolilleen Aasiaa. Yksi hänen merkittävimmistä aloittamistaan valloitusretkistään oli hyökkäys Koreaan.
Korealaiset puolustivat sitkeästi maataan ja Möngke-kaani ja Kublai-kaani jatkoivat hänen valloitustöitään Koreassa.

Kublai-kaani sattoi Korean valloituksen loppuun vuonna 1273.
Hannah Werntz

**Hannah Justine Werntz** (s. 28. syyskuuta 1986 Los Angeles) on yhdysvaltalainen näyttelijä. Hänen isänsä on näyttelijä Gary Werntz ja äitinsä elokuvaohjaaja Mimi Leder.

Werntz on esiintynyt pienissä rooleissa äitinsä elokuvissa *[[Rauhantekijä]]* (1997), *[[Deep Impact (elokuva)|Deep Impact]]* (1998) ja *[[Anna hyvän kiertää]]* (2000).

## Aiheesta muualla
*
Leijonaluppakani

**Leijonaluppa** on kääpiökokoinen kanirotu, jolla on harjas pään ympärillä ja luppakorvat. Se on risteytetty kääpiölupasta ja leijonanharjaksesta. Leijonalupan ihannepaino on 1,41-1,90 kilogrammaa. Pohjoismaiseen kanistandardiin rotu hyväksyttiin 1. lokakuuta 2007.

Suomessa rodun jalostus on vielä alkutekijöissään, ja monilla leijonalupilla harjas joko lähtee pois tai harvenee iän myötä. Suomalaiset leijonalupat ovat myös jonkin verran ihannetta suurempia. Leijonaluppa ei tarvitse Suomen kaniyhdistyksen virallisia papereita ollakseen virallisesti rodun edustaja. Mikä tahansa kani voi olla leijonaluppa, kunhan se täyttää kriteerit. Ei ole väliä, minkä rotuiset sen vanhemmat ovat.

Virheellisesti luullaan, että kun yhdistää kääpiölupan ja leijonanharjaksen, tulee leijonaluppia. Tästä tulee yleensä poikasia, joilla korvat harottavat yläviistoon ja harjas tippuu iän myötä (Mm). Leijonalupalla täytyy olla luppakorvat, pysyvä harjas (MM) ja painon tulee olla 1,41-1,90kg. Jos yksikin kriteeri puuttuu, kani ei ole puhdas leijonaluppa. Kanilla tulee olla kolme aikaisempaa sukupolvea leijonaluppaa ollakseen puhdasrotuinen leijonaluppa.

## Lähteet

## Aiheesta muualla
Prisma Rauta

**Prisma Rauta** (kevääseen 2022 saakka **Kodin Terra**) on S-ryhmän rautakauppaketju. Myymälät keskittyvät rakentamiseen, remontointiin, sisustamiseen, eläintarvikkeisiin sekä pihaan ja puutarhaan.

## Palvelut
* Kuljetuspalvelu
* Sahauspalvelu (ei kaikissa)
* Keittiösuunnittelu
* Sisustussuunnittelu
* Pihasuunnittelu (ei kaikissa)
* Noutomyymälä
* Yritysmyynti

## Myymälät
Suomessa on vuoden 2024 alussa seitsemän Prisma Rautaa.

* Joensuu
* Kokkola (Osuuskauppa KPO)
* Kouvola
* Kuopio (Pitkälahti; Osuuskauppa PeeÄssä)
* Kuusamo
* Pori (vain puutarha- ja lemmikkieläintuotemyynti)
* Seinäjoki

### Aiemmat myymälät

* Hämeenlinna (Osuuskauppa Hämeenmaa, myytiin Tokmannille ja Isojoen Konehallille eli IKH:lle vuonna 2023)
* Jyväskylä (Osuuskauppa Keskimaa, lopetettu kannattamattomana vuonna 2022)
* Kajaani (Osuuskauppa Maakunta, yhdistyi Prismaan vuonna 2014)
* Lahti (Osuuskauppa Hämeenmaa, myytiin Bauhausille vuonna 2019)
* Nokia (Pirkanmaan Osuuskauppa, lopetettu vuonna 2019)
* Rovaniemi (Osuuskauppa Arina, lopetettu kannattamattomana vuonna 2023)
* Salo (Suur-Seudun Osuuskauppa SSO, lopetettu vuonna 2017)
*Tuusula (HOK-Elanto, myytiin Starkille vuonna 2021)

## Lähteet

## Aiheesta muualla
* Kodin Terran kotisivut
Engan kieli

**Engan kieli** (omakielinen nimi: *enga* tai *kanakae pii*) on Papua-Uuden-Guinean keskusylängöllä puhuttava papuakieli ja Engan provinssin pääkieli. Engalla on yli 160 000 puhujaa (vuonna 1981), mikä tekee siitä puhujamäärältään Papua-Uuden-Guinean suurimman alkuperäiskielen. Engan puhujat muodostavat selkeästi isoimman kieliryhmän Engan provinssin koko väestöstä, mikä on Papua-Uuden-Guinean kohdalla poikkeuksellista. Kielen sanajärjestys on subjekti–objekti–verbi. Engan kielellä on 13 päämurretta eikä kielen katsota olevan uhanalainen.

Kieltä kirjoitetaan latinalaisin aakkosin. Uusi testamentti käännettiin engaksi ensimmäisen kerran vuonna 1979.

## Fonologia

### Konsonantit

Lähde:

### Vokaalit

Lähde:

## Lähteet